LidanRubinov/Halacha-QA huggingface dataset:
שאלה: טבילת סירי בישול: איזה חומרים צריכים טבילה בסירים?
תשובה: כל מה שקשור למתכת וזכוכית.
שאלה: לקרוע קוראן: אם אני רואה קוראן, מותר לי לקרוע אותו?
תשובה: כן, כי הוא נגד תורת ישראל.
שאלה: נוסח קריאת שמע שעל המיטה: אני רואה הרבה נוסחאות של קריאת שמע ואני לא יודע מה להגיד?
תשובה: העיקר זה קריאת שמע וברכת המפיל. כל השאר הם הוספות. תבחר לך נוסח שמתאים לך, ועדיף על פי הסידור שאיתו אתה מתפלל בקביעות, ותאמר אותו.
שאלה: תנור חשמלי כפלטה: סבתא שלי משתמשת במצב פלטה בתוך תנור חשמלי גם בשבת בבוקר (לכאורה יש מחזי כמבשל). א. האם מותר לאכול בדיעבד? ב. האם יש פתרונות להתיר, כגון: לשים מגבת על דלת התנור ושלא יסגר לגמרי וכוי?
תשובה: א. להכניס לתנור בשבת זו בעיה. אם מכניסים את האוכל הגושי לפני שהתנור מופעל - זה מותר, אבל לאחר שהוא מופעל יש בזה בעיה של מיחזי כמבשל, כיון שכל השבוע מבשלים שם. ומה שמכניסים ביום שישי - אין בעיה כלל. בדיעבד מותר לאכול אוכל כזה. ב. אינני חושב שפתרונות אלו מועילים. הפתרון הוא לשים שעון שבת לפני שבת שיכבה את התנור ובזמן זה יכניסו לתוכו.
שאלה: עלים ירוקים לא בדוקים: במשפחה שלי (דודים) יש שמשתמשים בעלים ירוקים לא גוש קטיף ולא מנקים כדבעי (לא נעים לסרב כל פעם). א. האם מותר לאכול בדיעבד? (למה?) ב. האם מחובתי להעיר להם או לא?
תשובה: א. אפשר לאכול בדיעבד רק מבושלים. מכיוון שהם כנראה שוטפים את הירק ויש ספק האם נשאר, על כן בעוד ספק אפשר להקל. ב. לכאורה יש חיוב, אלא שצריך לדעת כיצד. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: יין אוצר בית דין לאחר זמן הביעור: יין אוצר בית דין שאני קונה. איך אני יכול להיות בטוח שהפקירו אותו בפסח, ומה עושים ביין שלא הפקירו?
תשובה: אם היין היה במחסני כרמל מזרחי בפסח איננו חייב ביעור, ועל כן סביר להניח שכך אמנם קרה (לגבי יין שנקנה כעת). אולם אם יש עדיין ספק אפשר להפקיר כעת בפני ג' ולשתות בקדושת שביעית. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: "פותח את ידך" ולמות מרעב: כתוב בברכת המזון שהשם זן ומפרנס לכל וגם את הפסוק פותח את ידך. איך יתכן שאנשים יהודים מתו מרעב? אפילו היום באפריקה מתים מרעב, יש כאן שקר, התורה משקרת?
תשובה: הקב"ה מזין את מיליארדי האנשים בעולם. אמנם לפעמים בתור עונש יש רעב. כמו שה' מחיה את כל העולם ובכל זאת הביא את המבול כעונש.
שאלה: ידיעה מוקדמת שבית המקדש יחרב: יוסף בכה על שני כתפיו של בנימין בגלל שני מקדשים שנחרבו (רשי). איזה חובה היה לישראל שנחרב בית המקדש הרי בזמנם כבר ידעו שיחרבו או שרמוז, אז כאילו כבר נגזר? גם עם חזקיהו מלך יהודה, שהיה לו רוח הקודש על בניו שיהיו רשעים, אז הם אשמים?
תשובה: יש רמות שונות של ידיעה. הידיעה של הקב"ה של מה שעומד להיות אינה סותרת את יכולת הבחירה החופשית. הכל צפוי והרשות נתונה. כך גם ידיעה שידוע דורות רבים לפני שעומד להיות חורבן על כך שעומד להיות חורבן אינה ידיעה שסותרת את אפשרות הבחירה החופשית. גם לאחר שנגזרת גזירה עדיין על ידי תפלת ציבור ניתן לבטל גזירה.
שאלה: נפילת אפים ללא ספר תורה: הרב הסביר שמחוץ לירושלים, כשאין ספר תורה (בד"כ במניני מנחה) אין נפילת אפים אלא מתחילים שומר ישראל. רציתי לחדד את הדבר. האם להגיד את הקטע של נפילת אפים ללא התנועה של נפילת אפים או לדלג על הקטע בכלל?
תשובה: צריך לומר את המזמור כולו רק בלי נפילת אפים.
שאלה: פרי קוקוס: אמא שלי קנתה פרי קוקוס מחנות פירות, ושאלתי היא האם זה כשר?
תשובה: קוקוס הוא פרי מאכל כשר. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שימוש בתיק התפילין הטלית לדבר אחר: האם מותר להשתמש בנרתיק (מקטיפה) ישן של תפילין טלית לאחסן בו שופר או שזה ביזיון?
תשובה: בנרתיק שהיו מונחות בו תפילין, זו בעיה להניח שופר כי הם תשמישי קדושה והנחת שופר בו היא הורדה בקדושה. אלא אם כן כשיעדו את הנרתיק לתפילין אמר בפירוש שאינו מיעדו רק לתפילין אלא, לדוגמא, אמר שרוצה להניח בו גם את הסידור, ואז מותר להניח גם דברים אחרים. בנרתיק של שופר אפשר כי הם תשמישי מצווה ואין בהם קדושה בחפצא.
שאלה: מנהג אבותיי בבשר וחלב: אני ממוצא ספרדי, אך אבי נוהג 3 שעות בין עוף לחלב ואילו בין בשר בהמה לחלב 6 שעות. עד גיל 17 לערך נהגתי כך ולאחר מכן נהגתי 6 שעות בשני המקרים למשך תקופה ומאז עברתי שוב ל-3 שעות כפי אבי במשך השנים האחרונות. כיצד עליי לנהוג?
תשובה: טוב לנהוג להמתין בין בבשר ובין בעוף שש שעות, כפי שהכריעו הרבה אחרונים.
שאלה: כניסה לבית עלמין: אני יודעת שלגברים ששם המשפחה שלהם הוא כהן אסור להכנס לבתי עלמין. האם לנשים מותר?
תשובה: זה לא תלוי בשם המשפחה אלא האם הם כהנים או לא. ישנם כהנים שאינם נקראים "כהן" וגם להם אסור להיכנס לבית קברות. על כהנת לא חלים דינים אלו ומותר לה להיכנס לבית קברות. (שולחן ערוך יורה דעה, שעג, ב)
שאלה: סעודת ליל שבת: הגמרא במסכת שבת אומרת כך: "תנו רבנן: כמה סעודות חייב אדם לאכול בשבת? שלש. רבי חידקא אומר: ארבע. אמר רבי יוחנן ושניהם מקרא אחד דרשו: (שמות כה, טז) ויאמר משה אכלוהו היום כי שבת היום לה, היום לא תמצאהו בשדה. רבי חידקא סבר - הני תלתא היום לבר מאורתא, ורבנן סברי - בהדי דאורתא". שאלתי היא מהו המקור לסעודת ליל שבת לדעת רבי חידקא?
תשובה: לדעת רבי חידקא יש לאכול בלילה כמו בכל יום ולכן לא צריך פסוק ללמד זאת.
שאלה: מים חמים על עלי סטיביה: האם מותר בשבת לשים מים חמים על עלי סטיביה? מטרתם להמתיק את התה. האם יש גם בזה חשש בישול כמו בעלי תה?
תשובה: דינם כעלי תה, ויש בהם משום בישול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: מעשר והחזר מס הכנסה: הנני מקפיד ברוך ה' לתת כל חודש מעשר כספים. רוב העמותות שהנני תורם אליהם מוכרות למס הכנסה. האם זה שמוחזר לי כסף ממס הכנסה זה יוצא בעצם שלא נתתי מעשר מלא?
תשובה: אפשר לתת עוד צדקה.
שאלה: ההבדל בין רכילות ללשון הרע: מהי "רכילות", ומה ההבדל בין "רכילות" ל"לשון הרע"?
תשובה: רכילות זה סתם לספר פה ושם דברים על מישהו, אפילו אם אינם דברים של גנות. לשון הרע הוא יותר חמור, והוא לספר בגנותו של חבירו. יש מחלוקת ראשונים על האיסור בתורה של "לא תלך רכיל בעמך" - לפי הרמב"ם כלולה באזהרה זו גם רכילות וגם איסור לשון הרע, ולפי הרמב"ן אזהרת לשון הרע היא בנפרד והיא מהציווי "זכור את אשר עשה ה' אלוקיך למרים בדרך בצאתכם ממצרים", ומי שמדבר לשון הרע מבטל מצווה זו, כי ע"י שיזכר במעשה מרים צריך להמנע מלשון הרע. אבל בכל אופן, לכל השיטות לשון הרע אסור וחמור יותר מרכילות סתם, כי סיפור בגנות. אם זה שקר זה עוד יותר חמור ונקרא "מוציא שם רע".
שאלה: מועד ברית מילה: תינוק נולד ביום חמישי, כה מרחשון, בשעה-16:51. מתי יום הברית? (חמישי או שישי). על תשובה מהירה!
תשובה: תינוק שנולד לאחר השקיעה נימול מספק לתשעה ימים. במקרה שלפנינו, נחשב שנולד ביום שישי מספק ולכן הברית צריכה להיות ביום שישי, ג' בכסלו. אם אתה יודע בוודאות שהשעון שלך ממהר או שהשקיעה הכתובה בלוחות אינה מדוייקת (תלוי במקום שבו נולד התינוק - ברוב המקומות שבדקתי השקיעה הייתה כמה דקות לפני 16:51) אזי יש לשקול שנית. מזל טוב ושתזכו לגדלו ברוב נחת לתורה, חופה ומעשים טובים. הרב בנימין במברגר
שאלה: מה הגדר של גזירות חכמים בזמן הזה?: מה הגדר של גזירות ח בזמן הזה? אני יודע שמבחינה הלכתית התוקף שלהם לא השתנה אבל השאלה שלי היא תיאורטית - האם זה שיש להם תוקף מבחינה הלכתית זה רק מכיוון שאין אף אחד שיכול להתיר אותם או שהתוקף ישאר לתמיד? לדוגמא - שחיקת סממנים בשבת. זאת גזירה שהיום היא מא-וד רחוקה, ובכ"ז לא תמיד מותר לקחת תרופות בגלל הגזירה הזאת. האם יכול לקרות מצב (גם אם תיאורטי בלבד) שיקום ת"ח גדול ויבטל את הגזירה הזאת?
תשובה: לא, כיון שאין בית דין יכול לבטל דברי בית דין חבירו אלא אם כן גדול ממנו בחכמה ובמנין וזה לא יתכן.
שאלה: פתיחות בין בני זוג: עד כמה צריך להפתח כלפי בן בת הזוג? למשל - אם אני רואה אצל ארוסתי נקודה לא טובה שכרגע היא לא מפריעה אבל אני חושש שהיא תפריע לנו בעתיד - האם לדבר איתה על זה? מצד אחד, אף אחד לא אוהב לשמוע ביקורת על החסרונות שלו, במיוחד שכרגע זה לא מפריע אלא רק יש "חשש" שזה יפריע בעתיד אז למה לצור את הבעיה אם היא לא קיימת. ומצד שני, הרי חשוב שתהיה פתיחות וחשוב לדבר ולא לשמור בבטן אם יש דברים שמפריעים, ואולי בעתיד הנקודה הזו באמת תפריע אז אולי כדאי לדבר על זה כבר עכשיו כדי להגיע להבנה שיכולה לגרום לכך שזה לא יפריע.
תשובה: באופן כללי, ביקורת בבית זה דבר הרסני. באופן כללי, להרגיש חנוק ואי יכולת להיות פתוח זה דבר הרסני. אם כן, כיצד מיישבים את שני הצרכים? יש להעמיק בהבנה כיצד מביאים לתיקון. הרי אין לך צורך להעביר ביקורת. כל מה שאתה רוצה להעיר זה בשביל האיר, כדי שתדע ארוסתך על מה לעבוד ומה לתקן. בדרך כלל הערה לא מביאה להארה. בדרך כלל ארוסתך יודעת את החיסרון שאתה תאמר לה. אדם יודע את נגעי עצמו. הדרך לתיקון לא עוברת דרך הערות וביקורות. הדרך לתיקון עוברת דרך עידוד ודרך עזרה ודוגמא אישית. רק במקרים נדירים ביקורת גורמת לעשיית תשובה. בדרך כלל ביקורת גורמת להרגשה רעה אצל מי שמבוקר, עוד מישהו אומר שאני לא מוצלח. כך אנו על ידי הביקורות שלנו מקבלים אישה שמלבד הקשיים שיש לה היא גם לא שמחה. מי מאיתנו אוהב לחיות עם אישה שאינה שמחה. לחילופין האישה הולכת ליעוץ ואומרים לה אל תהיה עצובה, תהיי אסרטיבית. מה יוצא מן האסרטיביות, האישה לומדת שלא להיות תלויה בבעלה. האישה לומדת לקבל את כוחה לא מבעלה. זה עלול להחליש את הקשר בין האישה לאיש. אנו רוצים לחיות עם אישה חזקה. אולם טוב שאת החוזק האיש יתן לאישה והאישה תתן לאיש. רק במקרה שאדם לא מצליח לעבוד על תחושתו הפנימית והוא מרגיש שיש דבר שמפריע לו עדיף לדבר על כך ולא לשמור את הדברים בלבו. לכן באופן כללי, עדיף לפתח סובלנות ותובנה שהתיקון לא יבוא מהערות אלא מהאור הטוב שתביא אליה.
שאלה: להתפלל מנחה ארבעים יום רצוף: החלטתי להתפלל תפילת מנחה 40 יום רצוף. שכחתי יום אחד מה עושים, מתחילים 40 יום חדשים או שיש פיתרון אחר?
תשובה: מסתבר שיש צורך להתחיל מחדש. השאלה אם יש כאן בכלל נדר או שבועה. צריך לשמוע בדיוק מה אמרת וכיצד אמרת.
שאלה: כשרות בשר ברבור: האם בשר ברבור, שאני יודע שהוא ממשפחת האווזיים שמותרים, בשרו כשר? כי לא נתקלתי באכילת בשר הברבור בארץ למעט אווז וברווז.
תשובה: כן, הוא עוף טהור, כמו ששרים בזמירות שבת "ברבורים ושליו ודגים". יהודי ספרד אוכלים גם שליו. כשרות בשר ברבור
שאלה: יחס התורה לאבולוציה: כיצד התורה מתייחסת לאבולוציה ולדינוזאורים?
תשובה: יש באתרים תורניים מאמרים על יהדות ואבולוציה.תוכלי לראות אותם בשלמות.
שאלה: יהרג ואל יעבור: מתי אומרים "יהרג ואל יעבור"? למשל: מכריחים אותי לעשות משהו ואם לא הורגים אותי.
תשובה: באופן כללי ביותר: כל דבר הקשור לשלושת העבירות: גילוי עריות, שפיכות דמים ועבודה זרה.
שאלה: פתיחת מי פה בשבת: מותר לפתוח בקבוק מי פה בשבת, וע"י כך לשבור את פתח הפקק?
תשובה: אם לא עושה פה אלא רק שובר - מותר.
שאלה: ללכת על חול בשבת: מותר ללכת בחול בשבת ואז להשאיר סימן על החול?
תשובה: מותר, כי האדם לא מתכוון להשאיר סימנים.
שאלה: ברכת תפוח עץ אפוי: מה מברכים על תפוח עץ אפוי?
תשובה: בורא פרי העץ. הכלל בברכות הוא, שח תיקנו על מה שצומח על העץ ברכת בורא פרי העץ ועל מה שצומח על האדמה בורא פרי האדמה אלא שהם גם התחשבו באופן אכילתם המקובל. לדוגמא, אם אדם יבשל ירק שנוהגים לאוכלו חי כמו אבטיח - הוא יאבד מחשיבתו. וכן קישואים, שבדרך כלל נוהגים לאוכלם מבושלים, אם אדם יאכלם חיים - יברך שהכל. אגסים, תפוחים וגזר, לדוגמא, נוהגים לאוכלם גם כך וגם כך ולכן בכל אופן מברכים עליהם בורא פרי העץ, כי אינם מאבדים בכך את חשיבותם.
שאלה: שליח ציבור המוריד את הכיפה בחוץ: האם מותר להתפלל במנין במקום שהשליח ציבור מוריד את הכיפה כשהוא יוצא החוצה והולך בחוץ בגילוי ראש? אם כן, האם חייבים לענות אמן ולעמוד בקדושה?
תשובה: מראש לא היה צריך לשולחו להיות ש"ץ אבל מותר להתפלל שם אם הוא מאמין ורק אינו מקפיד בכיסוי ראש.
שאלה: הבטחה והפרתה: הבטחה לה זה נדר? אם הבטחתי במילים פשוטות ומתוך פחד שאני לא יעשה כך וכך ואם אני יעשה יקרה לי את אותו הפחד, אם הפרתי זה יקרה?
תשובה: אין זה נכלל בגדר נדר, לכן אין לך מה לפחד.
שאלה: "ומקדישי וממליכים את שם המלך": יש אצלנו חזן שממשיך, בברכות קריאת שמע, בקול רם אחרי "ומקדישים וממליכים" ישר ל"את שם המלך" ברצף עד "ברוך כבוד ה ממקומו" כאילו שזה כולו קטע אחד. זה נשמע הגיוני אבל אף אחד - מלבד האיש הזה - אינו עושה כן. מה דעת הרב על המנהג הזה?
תשובה: אני לא שמעתי אף פעם על המנהג הזה. אולי יש מנהג כזה וקשה לי לקבוע בזה. כל חזן צריך לראות איך מקובל בתפוצות ולא יעשה דברים שבעיני הציבור נראים משונים.
שאלה: השתתפות בברית בשנת אבל: אמי נפטרה לפני חודשיים, האם אני יכולה להשתתף בשמחת ברית ובסעודה, אם אין שם תזמורת?
תשובה: בברית עצמה מותר לך להיות אבל בסעודה לא. את יכולה לקבל תפקיד, כגון: מלצרית או סידור האורחים בשולחנות, ואז להיות באולם אבל לא לשבת ולאכול עם כולם.
שאלה: שימוש במגב של מגבונים בשבת: הרב אליעזר מלמד התיר להישתמש במגבונים בשבת. יש מכשיר כזה שדומה באפקט שלו למגב, אתה מניח על הבסיס התחתון שלו מגבון שאיתו אתה יכול לנקות את הריצפה היטב. האם מותר לעשות זאת בשבת?
תשובה: מותר. בסמרטוט יש בעיה של סחיטה אבל פה לא נראה כל כך.
שאלה: ואהבת לרעך כמוך מול מצוות דרבנן: האם מצוות ואהבת לרעך כמוך היא מצווה דאוריתא ממש? מה עושים כשהיא מתנגשת עם מצוות או חיובים מדרבנן? דוגמא קטנה שזכורה לי, כששרתתי יר ובשבת הייתה בעיה עם תחלופת השומרים שגרמה לשעות שמירה ארוכות שלא בצדק לאחד השומרים והדרך היחידה למנוע ממנו לשמור הייתה אם הייתי עובר על איסור דרבנן.
תשובה: מצוות "ואהבת לרעך כמוך" היא ודאי מצוות עשה דאורייתא. לשאלתך, קשה לענות באופן חד משמעי אבל בעיקרון כשיש התנגשות - איסור דרבנן נדחה מפני איסור דאורייתא. ומצינו בגמרא לגבי דיני מוקצה שאומרת שמאחר וביטול כלי מהיכנו הוא דרבנן וצער בעלי חיים הוא דאורייתא אז הצער בעלי חיים דוחה את האיסור מוקצה, ולכן זורקים דברים לתוך הבור שבו נמצאת בהמה שנפלה כדי שלא תסבול.
שאלה: הורדות מאינטרנט: ראיתי כמה שו"ת פה באתר בנושא והבנתי שהנושא לא פשוט בכלל ע"כ יש גם לי כמה שאלות לבירור. א. ישנם ספרי אודיו (ספרים כתובים שקורא אחד או כמה קוראים בקול,מתאים לאנשים עוורים,ח"ו,או לילדים,או לאלה שנוהגים הרבה) שהוקלטו למכירה, אך עם זאת ניתן להוריד אותם גם בחינם ללא כל בעיה (כמעט,פירוט-בשאלה ב ). האם מותר להורידם,בתנאי שאין לי בכלל כוונה לרכוש אותם אפילו תמורת מחיר סמלי? ב. באינטרנט ישנם אתרי הורדה,שהם בעצם מחסנים המיועדים לאחסן קבצים מסוגים וגדלים שונים למשך תקופה פחות או יותר ממושכת. הגישה לאתרים כאלה היא לרוב מוגבלת ז"א, ניתן להוריד כמות מסויימת של מידע,בתלות מסוג הכניסה.לרוב הכניסה מתחלקת ל-2-3 סוגים: כניסה חופשית-ניתן להוריד הכי פחות (למשל,קובץ אחד ביממה), כניסה תמורת ת -ניתן להוריד כמות הרבה יותר גדולה של מידע,ובמחיר יותר גבוה-כמות מידע ללא הגבלה. ישנם גם אתרים שמציאים בחינם את הגישה לאתרי הורדה כאלה. האם ניתן לבקש גישה כזאת ע"מ להוריד יותר קבצים לפני שהם יעלמו?
תשובה: אין לעשות כן. הרב יאיר וסרטיל
שאלה: חיתוך סלט בשבת: 1. מה דין חיתוך סלט בשבת ע"י: פומפיה, קולפן, מכשיר מיוחד שחותך את הסלט לריבועים קטנים ומכשיר מיחוד לקילוף (דומה לפומפיה)? 2. האם יש הבדל בין ירקות ופירות שונים? 3. האם באחד מהכלים יש בעיה של עובדין דחול, ובכלל מה ההגדרה של כלי שיחשב כעובדין דחול?
תשובה: לדעתי, מכיוון שזה כלי מיוחד לזה לכן אין להשתמש בזה בשבת, כיוון שפורס לחתיכות דקות יש שיטות שזה טחינה. אין בזה הבדל בין סוגי ירקות. זה יותר חמור מעובדין דחול.
שאלה: להתפנות לכתחילה בשירותים שהכיור בתוכם: אני לומד במכללה. השיעור שלי נערך בבניין, שבו השירותים היחידים כוללים כיור בתוכם. אם אני מעוניין להתפנות במקום בו הכיור נמצא מחוץ לשירותים - עליי ללכת כשתי דקות לבניין אחר. האם עליי להתאמץ וללכת לבניין האחר, או שניתן כן להתפנות בשירותים שבבנין הראשון לכתחילה?
תשובה: לכתחילה טוב ליטול ידים לאחר שירותים במקום שאין בו שירותים, אך אם הדבר קשה מאוד אפשר להקל בזה.
שאלה: שיעור קביעת סעודה והברכה על פיצה: רציתי לדעת מה דעת הרב בנושאים הבאים: א. התרגלתי כשאני אוכל מזונות, ואפילו בורקס, ליטול ידיים ולברך המוציא אם זה הארוחה שלי ועל זה אני קובע סעודה כדעת הרב. אבל בהרבה מקרים קורה שאין שיעור 4 ביצים בארוחה זו ובודאי לא שיעור 4 ביצים רק מהבצק עצמו כדעת הגר"ע יוסף שליט"א. אני ספרדי - האם נכון ליטול ידיים אם אני קובע סעודה למרות שאין 4 ביצים? ב.מרן בסימן קס"ח הביא שלושה פירושים לפת הבאה בכיסנין, ועל הפירוש השני מעיר הרמ"א שיש אומרים שזה פת גמורה ורק אם יש רוב מי פירות בעיסה שטעמם ניכר ממש אז מזונות. האם לפי זה לאשכנזים יהיה חובה לברך על לחמניה מתוקה ופיצה שלשו אותה במי פירות המוציא? ולספרדים מה יברכו?
תשובה: א. במקרה שאין 4 ביצים אין לברך המוציא אלא מזונות. ב. בחלות קצת מתוקות מברכים המוציא כי זו רק קצת מתיקות ולא מוציא מגדר לחם, שכמו שיש חלות עם מלח כך יש חלות עם הרבה סוכר, ואינם נקראים עוגה שבה המתיקות היא העיקר. וכן הדין בלחמניה מתוקה שיש לברך עליה המוציא. בפיצות שנילושו במי פירות ובחלב זה לא ניכר וצריך לחפש את טעמם ולכן לא משנה - גם לספרדים.
שאלה: דיני שינוי מקום בברכות: 1. אם אני מברכת בחדר אחד בבית על מאכל כלשהו ואוכלת ממנו, ואז עוברת לחדר אחר כשהמאכל אחוז בידי, אני צריכה לברך שוב כיוון שעברתי חדר או שמא כל הבית נחשב כחדר אחד? ומה בנוגע לחצר של הבית, אם בירכתי ברכה בתוך הבית ויצאתי עם המאכל לחצר, האם יש צורך לברך שוב? 2. שאלה נוספת, בנוגע לברכת המזון. אם אכלתי בפינת האוכל המוציא ולאחר מכן, בגמר הארוחה, בירכתי את ברכת המזון בחדר שלי, האם יצאתי ידי חובה או שמא צריך לברך אותה על השולחן שבו אכלתי? כיוון שבשבת הוריי החילוניים מדליקים טלוויזיה וכו וזה מפריע לי לכוון בברכת המזון. ואם התשובה היא חיובית, ויצאתי ידי חובה גם בברכת המזון בחדר אחר אך באותו בית, האם זה משנה אם הדלת של החדר סגורה או פתוחה? על זמנך היקר.
תשובה: 1. באותו בית, כשעובר מחדר אחד לחדר השני, אין צריך לברך שוב. אולם בחצר - לכתחילה לא יצא אלא יברך ברכה אחרונה ואחר כך יצא לחצר, ואם יצא צריך לברך שוב ברכה ראשונה. 2. לכתחילה יש לברך במקום שאכלת אך מכיוון שבאותו מקום רואים טלויזיה וקשה לך לכווין, מותר לכתחילה לברך במקום אחר.
שאלה: מנוי לעיתון ללא התחייבות: יש פרסום של אתר מעריב לקבלת עיתון לשבועיים ללא התחיבות וכמתנה במסגרת הטבה לגולשי אתר האינטרנט שלהם. ברור לי שהכוונה שלהם שאולי אהיה מרוצה ואהיה מנוי שלהם. ברור לי מראש שלא אעשה מנוי. מה דעת ההלכה, האם אני יכול לממש את ההטבה? האם זה לא "מוסרי"?
תשובה: מותר לך לממש את ההטבה ואין כל חשש גזל כלל. אך ישנה כאן בעיה אחרת. הקריאה בעיתון מעריב, כמו גם בעיתונים המקבילים לו, כרוכה באיסורים, כגון: לשון הרע, רכילות ופריצות הן בתוכן והן במראות. לכן, אין לראות בתשובה זו מתן היתר לקבלת עיתון בחינם או לא בחינם, אלא רק היתר על העיקרון שניתן ללמוד למקרים אחרים. הרב ניר אביב
שאלה: להתחתן בנישואין אזרחיים לשם גרות: יהודי שחי בחו"ל ופגש גויה והיא רוצה להתגייר ולעלות לארץ אלא שאם תעלה מיד לא יגיירו אותה כאן כי אין לה אזרחות. האם מותר להם להתחתן שם בנשואין אזרחיים ולעלות מיד, וכך ירשו לה כאן להתחיל מיד בתהליך גרות?
תשובה: אין התר ליהודי לחיות עם גויה.
שאלה: הכנת חותמת מתפו"א : האם מותר להכין חותמת מתפו"א? (האם יש כאן איסור "בל תשחית"?)
תשובה: מותר.
שאלה: קניית כבשים בחשש בכורות: יש לי חבר שמגדל כבשים. רציתי לקנות ממנו כבש אך תמיד חששתי מעניין בכור. הוא דתי ברמה של היהודים האוכלים כשר, עם מזוזה על הדלת ובכל שבת הולכים לבית כנסת. כלומר, שאין לצפות ממנו הקפדה במצוות מסוימות, כגון: עניין הטיפול הראוי בבכורות צאנו. פעם אחת בקרתי אצלו במושב ולקחני לבקור בעדר. הבחנתי משהו תחוב באוזני הכבשים. ואז אמר לי שזה הרופא המשגיח על בהמותיו, שתוחב להם תג בקצה האוזניים. וכעת אשאל שאלתי. האין זה מום, ואם אכן זה מום, מה דינו להאכל? הרי כולם מעורבים וכולם ספק בכורים? האם הבחנה זו מתירה לי לקנות ממנו כבש זכר? כי הוא שומר לעצמו הכבשות הנקבות שהן עושות ילדים.
תשובה: כיום נוהגים לעשות שותפות עם גוי כדי לפטור מבכור, וצריך לשאול את המגדל אם הוא עשה זאת. לגבי הסימן באוזן - אם זה באמצע הסחוס של האוזן יש בזה בעיה של הטלת מום בבכור, ואם זה למטה בחלק הרך - זה לא מום. לכן צריך לבדוק בכל מקרה ואי אפשר לומר באופן גורף. אם מוגדר שהטילו מום אסרו חכמים לשחוט, למרות שאם נפל מום מותר לשחוט אפילו במדינה אם נותן לכהן כי נאסרו למזבח, אבל אם הטילו מום - ח אסרו את התוצאה, ובמקרה שלנו זה לא נחשב שנפל מאליו, שהרי נתנו במתכוון.
שאלה: לחכות מסיום האוכל עד לברכת המזון: מהו הזמן המותר לפי ההלכה לחכות בסעודות שבת מסיום האוכל עד לברכת המזון, שבזמן זה כולם מדברים, קוראים ושרים?
תשובה: 72 דקות. אך אם טועמים משהו בינתיים ניתן להאריך את הזמן.
שאלה: כיבוס בראש חודש: האם יש איסור הלכתי להפעיל מכונת כביסה בראש חודש?
תשובה: מנהג נשות ישראל להימנע מעבודה כגון זו בראש חודש.
שאלה: התנגשות הלכה ובית ספר: בבית ספרי מתפללים כל יום מנחה קצרה, והרב אמר שאין לעשות כן, אבל הר"מ דורש שאתפלל בבי"ס. איפה עלי להתפלל בבית או בבית הספר?
תשובה: אם אתה בטוח שתתפלל אחרי כן במניין, אז תתפלל במניין תפילה שלימה.
שאלה: לימוד לקראת בר מצוה מתוך ספר תורה: אני לומד עם נערים לקראת בר מצווה קריאת התורה עם טעמי המקרא. א. האם מותר ללמוד קריאת התורה עם טעמי המקרא בלילה? ב. האם מותר ללמוד מתוך ספר תורה שבהיכל? עשוי מקלף כשר.
תשובה: א. לא, כי אין קוראים מקרא בלילה. ב. בדרך כלל לא, אבל אם אתה חפץ בחזרה אחרונה מותר.
שאלה: דיני "שבעה": בעלי נפטר בשבת האחרונה כ"ז חשוון. הוא נקבר ביום א כ"ח חשוון. עד מתי אני וילדיי יושבים שבעה? מתי מפסיקים את הישיבה ביום ו והאם במוצ"ש עלינו לשבת? האם העלייה לבית הקברות תתקיים ביום א ה כסלו? מה יש לעשות בעלייה לקבר?
תשובה: מהשבעה קמים בשבת בבוקר. אולם מאחר ואין נוהגים בשבת אלא דברים שבצנעא לכן יושבים עד סמוך לשבת (עד פלג המנחה, ואם יש הכרח די במנחה קטנה) ואז מחליפים בגדים חיצוניים. דברים שבצינעא ממשיכים לנהוג עד שבת בבוקר וביניהם גם רחצה במים חמים, לימוד תורה. כמו כן, נוהגים שהאבל לא מתפלל קבלת שבת ולכה דודי, וניכנס לבית הכנסת רק לאמירת מזמור שיר ליום השבת. במוצאי שבת אין יושבים שבעה. העליה לקבר היא ביום ראשון, ה' בכסלו, כפי שכתבת. יש נוהגים שלא לאכול עד שעולים לקבר ולכן משתדלים לעשות זאת בשעות הבוקר. בקבר אומרים מזמורי תהילים (הסדר נמצא בסידורים או בספרי תהילים) ואת אותיות שם הנפטר מתןך מזמור קי"ט. וכן אותיות "נשמה" ממזמור זה. המקום ינחם אתכם בתוך שאר אבלי ציון וירושלים, הרב בנימין במברגר
שאלה: "לא תהיה לו כנושה" בגמ"ח: אני מנהל גמ"ח הלוואות קטן. קיבלתי טלפון מהבנק על שיק שחזר (בגלל חוסר כיסוי). נאמר לי (בעבר) על הלווה הנ"ל שיש לו בעיות כלכליות. האם מותר לי להתקשר אליו ולדרוש את הכסף או שמא יש בזה משום "לא תהיה לו כנושה"?
תשובה: רק אם אתה בטוח שאין לו אז עוברים באיסור "לא תהיה לו כנושה", אבל אם לא יודעים בבירור - מותר.
שאלה: אחסון כלים חלביים ובשריים בכיור אחד: בתי נכנסת לבית שכור שבו כיור אחד בלבד. האם ניתן להכניס כלים בשריים וחלביים (בנפרד ולא ביחד) לכיור? האם רשת עוזרת?
תשובה: במצב שיש רק כיור אחד ניתן לשטוף בו גם כלים בשריים וחלביים אולם לא ביחד. יש להקפיד גם שלא לשטוף כלים בשריים מעל חלביים ולהפך אלא לדאוג לנקות את הכיור משאריות אחרי כל שטיפה. כמו כן, אין להניח את הכלים ישירות על הכיור אלא לקנות משטחים לבשרי ולחלבי ולהניחם בכיור לפי הכלים שהכיור משמש להם. על המשטחים להיות באופן שהמים זורמים מהם בקלות ולא מצטברים בכיור. יש שמצריכים גם שתהיה מסננת שונה לבשרי ולחלבי. יש להימנע מלהניח כלים חמים על קרקעית הכיור עצמה. (הכשרות פרק א סעיף טו)
שאלה: הריגת עכביש: אתמול ראיתי בחצר ביתי עכביש גדול שנראה כמו אלמנה שחורה ונראה כאילו יש לו הרבה ארס. העפתי אותו רחוק ואחר כך הרגתי אותו מחשש שיכנס לביתי. אמרו לי שאסור להרוג עכביש כי זה מביא מזל רע. האם זה נכון, והאם פעלתי נכון?
תשובה: כל דבר שיכול להזיק, ואפילו ספק, מותר להרוג אותו.
שאלה: עבודה בבית מלון בשבת: אם אין ברירה ואני עובד בבית מלון, אבל לא מפעיל מכשירי חשמל אלא עובד בתור חדרן שלא כרוך בזה חילול שבת לכאורה. אני שוקל אם לא תהיה בעיה אפילו לא להשתמש בכסף של שבת אלא לתרום אותו את כולו לצדקה. האם זה חילול שבת או לא?
תשובה: אם אתה עובד גם בחול, כגון: ביום ששי ובמוצ"ש, אין זה שכר שבת בלבד ומותר.
שאלה: מכירת שמלות לכלות: אני קניתי סלון כלות ויש שמלות לא צנועות, האם אני יכולה למכור את השמלות הלא צנועות?
תשובה: אפשר למכור רק לאינם יהודים. ימכרו לחנות שמוכרת לגויים, או שיתקינו (אם ניתן) לשמלות אלו שרוולים וכו', אבל אין למכור ליהודים דברים כאלה.
שאלה: לעיסת מסטיקים: האם נכונה השמועה שכבוד הרב מתנגד ללעיסת מסטיק (אם אפשר לדעת מהו המקור)?
תשובה: זה לא שאני מתנגד, אין בכך בעיה הלכתית, אבל אני אומר שזו לא התנהגות מכובדת. יש שעושים זאת כדי לנקות את השיניים ואז יהיה מותר, אבל סתם ככה - זה שייך לתרבות הפנאי והבידור - היינו שיש תרבות ויש פנאי ואין מה לעשות בו, אז לועסים סתם. זו הרי המצאה אמריקאית ואני חושב שזה לא מתאים אבל זה לא ממש איסור.
שאלה: פדיון הבן לגרת צדק: האם עושים פדיון הבן לבן שנולד לגרת צדק (כאשר כל התנאים קיימים כמובן)?
תשובה: אם הוא נולד לאחר הגיור - יש לפדותו.
שאלה: סדר קריאת פרקי שירה: האם יש מעלה לקרוא פרקי שירה ביום יום, והאם אפשר גם לחלק את פרקי השירה לששה חלקים כך שבכל יום קוראים פרק מתוך ששה פרקים (ברור שאפשר לחלק, אך האם יש לזה אותה מעלה כמו לקרוא פרק שירה בפעם אחת)?
תשובה: כמה מגדולי רבותינו כתבו שיש מעלה בקריאת פרשת שירה בכל יום, אך אם הדבר קשה לפחות קרא פעם אחת בשבוע.
שאלה: להגיד לילדה הלכה בניגוד לדברי הוריה: תלמידה בכיתתי בעלת השם כהן. לפני כשנה נסענו לטיול אנדרטות ובתי קברות ברחבי הארץ. הוריה אמרו לה שהיא לא יכולה להיכנס לבית קברות משום שהיא בת של כהן. אני אמרתי לה שמותר לה כי נוהג זה לא חל על כהנת משום שגם אני נכדה של כהן (אך לא בעלת שם המשפחה כהן). האם נהגתי כראוי כאשר שללתי את דברי הוריה? (יש לציין שהיא לא האמינה בדבריי וגם לא הוריה).
תשובה: לבת כהן אין איסור להטמא. ולכן מותר לה להכנס לבית קברות מצד הדין. אמנם יש הדרכה כללית שנשים תמעטנה להכנס לבית קברות. אך בזה אין הבדל בין כהנת לישראלית.
שאלה: התרת נדרים לאכילת אבקת חלב עכו"ם: כיום אני נוהג (ע"פ מנהג אבותי) שלא לאכול מוצרים המכילים אבקת חלב נוכרי. שמעתי מרב שמקובל עליי שאין שום בעייה להקל בכך. האם אני צריך לעשות התרת נדרים כדי להתחיל לאכול אבקת חלב עכו"ם? איך מתבצעת ההתרה? (איזה נוסח יש לומר? האם בפני שלושה רבנים או אפשר גם בפני סתם שלושה אנשים?)
תשובה: כן, התרת נדרים נעשית ע"י שלשה אנשים אפילו אינם תלמידי חכמים, וטוב שלפחות אחד מהם יהיה תלמיד חכם.
שאלה: התלבטות ממושכת לגבי בת זוג: אני יוצא במשך ארבעה חודשים עם מישהי. שנינו בעלי אופי מאוד שונה והיו כמה תכונות שהפריעו לי. למרות שנוצרה כימיה חזקה ו אהבה בינינו עדיין יש לי המון לבטים ואנחנו מדברים על זה הרבה. אנשים אומרים לי שזה לא ר, שאם יש עדיין התלבטויות צריך לסיים. ואני. קשה לי להחליט. אפשר לקבל עצה?
תשובה: אי אפשר להחליט מתוך מצב של ספק. אם יש ספק שהוא תוקע אותך באופן תמידי, אם אין לך דרך לראות את הדברים באופן אחר - אין לך ברירה אלא להפסיק את הקשר. אולם אם לאט לאט הספק הולך ויוצא מן הלב כדאי להמשיך עד שתגיע לודאות.